ՀԱՎԵԼՎԱԾ

Եվրասիական տնտեսական հանձնաժողովի կոլեգիայի
2017 թվականի ապրիլի 24-ի
թիվ 11 հանձնարարականի

**ՄԵԹՈԴԱԲԱՆՈՒԹՅՈՒՆ**

ագրոպարենային շուկայի պետական կարգավորման եւ ագրոարդյունաբերական համալիրի աջակցության միջոցների արդյունավետությա ն գնահատման

I. Ընդհանուր դրույթները

1. Սույն մեթոդաբանությունը մշակվել է ագրոպարենային շուկայի պետական կարգավորման եւ ագրոարդյունաբերական համալիրի՝ որպես գյուղատնտեսական արտադրության կայուն զարգացման եւ ագրոպարենային շուկայի կայունության համակարգաստեղծ գործոնի աջակցության արդյունավետության բարձրացման նպատակներով եւ կիրառվում է համակարգային վերլուծություն կատարելիս եւ ագրոպարենային շուկայի պետական կարգավորմանը եւ ագրոարդյունաբերական համալիրի աջակցության միջոցների արդյունավետության բարձրացմանն ուղղված որոշումներ կայացնելիս։

2. Սույն մեթոդաբանությունը հիմնված է պետական ծրագրերի, նախագծերի եւ (կամ) Եվրասիական տնտեսական միության անդամ պետությունների (այսուհետ համապատասխանաբար՝ Միություն, անդամ պետություններ) պետական մարմինների կողմից ընդունվող կարգավորող որոշումների ամբողջության ձեւով արտահայտված՝ ագրոպարենային շուկայի պետական կարգավորման եւ ագրոարդյունաբերական համալիրի աջակցության համակարգային-նպատակային մեխանիզմի համալիր վերլուծության վրա եւ թույլ է տալիս ուսումնասիրել կարգավորման արդյունքներն ինչպես յուրաքանչյուր անդամ պետությունում, ընդհանուր առմամբ Միությունում ագրոարդյունաբերական համալիրի աջակցության նպատակների իրագործման մասով, այնպես էլ ցանկացած աստիճանի մանրամասնման դեպքում արտադրանքի առանձին խմբերի մասով։

3. Սույն մեթոդաբանությունը առավելագույնս ձեւայնացված է, հիմնված է վիճակագրական ցուցանիշների միասնական ցանկի, պարզ մաթեմատիկական ապարատի եւ անդամ պետությունների ամենամյա պետական վիճակագրական ծրագրերի տվյալների վրա, ինչպես նաեւ միասնականացված է բոլոր անդամ պետություններում բազմակի օգտագործման համար։

4. Սույն մեթոդաբանությունը հիմնվում է ագրոպարենային շուկայի պետական կարգավորման եւ ագրոարդյունաբերական համալիրի աջակցության համակարգային վերլուծության նկատմամբ անդամ պետությունների համար ընդհանուր մոտեցումների վրա եւ հաշվի է առնում տնտեսական գործունեության վրա այդ կարգավորման ազդեցության արդյունավետության որակական եւ քանակական գնահատման չափորոշիչները, այդ թվում՝

1) պետական ծրագրերին կամ անդամ պետությունների պետական մարմինների որոշումներին համապատասխան կատարվող հատկացումների ամբողջության եւ շուկայական գների պահպանման մեխանիզմի օգտագործման մասով պետական աջակցության մակարդակի սահմանումը.

2) շուկայում երրորդ պետությունների գյուղատնտեսական արտադրանքի հասանելիության կարգավորման միջոցների արդյունավետությունը (ներմուծման կարգավորման հավասարակշռված համակարգի հետ համակցությամբ աջակցության միջոցների արդյունավետությունը հաշվի առնելը).

3) ագրոարդյունաբերական համալիրի աջակցության մեխանիզմների արդյունավետության փոխկապակցվածությունը մակրոտնտեսական իրավիճակի, բնակչության եկամուտների վիճակի, բյուջետային եւ հակագնաճային քաղաքականության հետ։

5. Ագրոպարենային շուկայի պետական կարգավորման եւ ագրոարդյունաբերական համալիրի աջակցության արդյունավետությունը սահմանվում է՝ կախված ֆինանսական եւ ոչ ֆինանսական գործիքների (մեխանիզմների)՝ տնտեսական գործունեության, արտադրանքի եւ ծառայությունների, սպառողների, շուկայի վիճակի, ինչպես նաեւ ինստիտուցիոնալ միջավայրի վրա ունեցած ազդեցության արդյունավորությունից։

6. Ագրոպարենային շուկայի արդյունավետ պետական կարգավորման եւ ագրոարդյունաբերական համալիրի աջակցության չափորոշիչների մշակումն իրականացվում է՝ հաշվի առնելով ագրոարդյունաբերական համալիրի բազմագործոն լինելը եւ պետական կարգավորման՝ գյուղատնտեսության ոլորտում ընդունված միջազգային պարտավորություններին եւ անդամ պետությունների փոխադարձ առեւտրի շուկայական մեխանիզմների գործունեության սկզբունքներին համապատասխանող ազգային համակարգերի առանձնահատկությունները։

II. Կիրառության ոլորտը

7. Սույն մեթոդաբանությունը կիրառվում է ագրոպարենային շուկայի պետական կարգավորման եւ ագրոարդյունաբերական համալիրի աջակցության ոլորտում եւ հաշվի է առնում տնտեսության տվյալ հատվածի զարգացման առանձնահատկությունները, այդ թվում՝ գյուղատնտեսության սեզոնային բնույթը, անդամ պետությունների տարածքներում աշխարհագրական եւ կլիմայական պայմանները, որոնք ազդում են գյուղատնտեսական արտադրանքի արտադրության արդյունավետության վրա, եւ դինամիկ զարգացող ինտեգրման գործընթացների պայմաններում ներքին եւ արտաքին շուկաներում մրցակցային միջավայրին հարմարվելու դրա կարողությունը։

8. Ագրոպարենային շուկայի պետական կարգավորման եւ ագրոարդյունաբերական համալիրի աջակցության ոլորտը ներառում է ինչպես գործիքներ (մեխանիզմներ), որոնք հիմնվում են ագրոարդյունաբերական համալիրի աջակցության ֆինանսական մեթոդների վրա (ռեսուրսներով ապահովում), այդպես էլ գործիքներ (մեխանիզմներ), որոնք հիմնվում են ագրոարդյունաբերական համալիրի աջակցության վարչական մեթոդների վրա, որոնք գործում են ոչ պակաս արդյունավետորեն հատկապես այն իրավիճակում, երբ հնարավոր չէ ուղղակի ֆինանսական աջակցություն ցուցաբերել։

9. Ագրոպարենային շուկայի պետական կարգավորման եւ ագրոարդյունաբերական համալիրի աջակցության գործիքները (մեխանիզմներ) օգտագործվում են համապետական մակարդակով եւ (կամ) առանձին տարածաշրջանների (տեղանքների) մակարդակով՝ հաշվի առնելով գյուղատնտեսության ոլորտում գործունեության իրականացման տարածքային առանձնահատկությունը, ինչով ընդհանուր առմամբ պայմանավորված է պետական կարգավորման նպատակների եւ խնդիրների առաջադրումը եւ դրանց իրականացման համար գործիքների (մեխանիզմների) փոխդասավորությունը (համադրությունը)։ Ագրոպարենային շուկայի պետական կարգավորման եւ ագրոարդյունաբերական համալիրի աջակցության գործիքները (մեխանիզմները) ներկայացված են նկարում։

Ֆինանսական կարգավորում

Նորմատիվ կարգավորում

Սոցիալական կարգավորում

Էկոլոգիական կարգավորում

Ներդրումներ

Դրամավարկային կարգավորում

Գնային կարգավորում

Պարտադիր վճարներ

Տեխնիկական կարգավորում

Սանիտարական, անասնաբուժական ու բուսասանիտարական միջոցառումներ

Աշխատանքային հարաբերություններ

Զբաղվածություն

Աշխատանքի պայմաններ

Պետական ծրագրեր

Պետական պատվերներ

Սուբսիդիաներ

Հարկեր

Արտադրանքի անվտանգության պահանջներ

Սակագներ

10. Ագրոպարենային շուկայի եւ ագրոարդյունաբերական համալիրի աջակցության պետական կարգավորումը կարեւոր խնդիր է, քանի որ գյուղատնտեսական արտադրությունից եւ ագրոպարենային շուկայի վիճակից կախված են երկրի պարենային անվտանգությունը եւ գյուղական բնակչության զբաղվածության սոցիալական խնդրի լուծումը։

III. Պետական կարգավորման արդյունավետության գնահատում անցկացնելու փուլերը

1. Պետական կարգավորման արդյունավետության գնահատում անցկացնելու առաջին փուլը

11. Սույն մեթոդաբանության նպատակների համար ագրոարդյունաբերական համալիրի աջակցության նպատակների սահմանման եւ համակարգման համար կատարվում է որոշակի ժամանակահատվածում ընդունված այն անդամ պետությունների նորմատիվ իրավական ակտերի վերլուծություն, որոնց կողմից գործողության մեջ են դրվում աջակցության այս կամ այն միջոցները։ Կախված կոնկրետ անդամ պետությունում կիրառվող՝ ագրոպարենային շուկայի պետական կարգավորման եւ ագրոարդյունաբերական համալիրի աջակցության մեթոդներից (ծրագրային-նպատակային, նախագծային եւ այլն)՝ վերլուծվում են համապատասխան պետական մարմինների որոշումները, ի հայտ են գալիս նույնանման (տիպային), փոխլրացնող եւ (կամ) անհատական նպատակներ, որոնք, կարգավորման եւ (կամ) աջակցության որեւէ միջոցի սահմանման հետ կապված, նշված են տվյալ ակտերում եւ համակարգվում են ըստ հետեւյալ խմբերի՝

նույնանման՝ ագրոարդյունաբերական համալիրի ոլորտում զարգացման ազգային պետական ծրագրերում նույն իմաստն ունեցող կամ նմանատիպ (այդ նպատակները հետագայում դիտվում են որպես ընդհանուր տիպային նպատակներ).

փոխլրացնող՝ Միությունում համատեղ նախագծեր իրագործելիս համապատասխան նպատակների շրջանակներում փոխլրացնող խնդիրների լուծում ենթադրող.

անհատական (յուրահատուկ)՝ զարգացման տրված ժամանակահատվածում անդամ պետությունների կողմից որպես անհրաժեշտ սահմանված նպատակներ։

Այն դեպքում, երբ նպատակն ուղղակիորեն նշված չէ, ուսումնասիրվում է ագրոարդյունաբերական համալիրի աջակցության միջոցների իրագործման համար օգտագործվող գործիքների եւ (կամ) մեխանիզմների տնտեսական բնույթը՝ հաշվի առնելով միջազգային այն համաձայնագրերի նորմերը, որոնց միացել են անդամ պետությունները, եւ միջազգային իրավունքի այլ նորմեր (օրինակ՝ եթե պետությունը գտնվում է միանալու գործընթացում)։

Ագրոպարենային շուկայի պետական կարգավորման եւ ագրոարդյունաբերական համալիրի աջակցության միջոցների արդյունավետությունը հարաբերակցվում է կարգավորման (միջոցներ ձեռնարկելու) եւ աջակցության նպատակներին հասնելը կամ չհասնելը սահմանելու հետ։ Համապատասխանաբար, գնահատման օբյեկտներն են նպատակները, իսկ առարկան՝ պետական կարգավորման եւ աջակցության միջոցները։

12. Վերլուծությունը կարող է կատարվել ինչպես ընդհանուր առմամբ ագրոպարենային շուկայի պետական կարգավորման եւ ագրոարդյունաբերական համալիրի աջակցության քաղաքականությունն առավել արդյունավետ իրականացնելուն նպաստող միջոցներով՝ հաշվի առնելով դրանց զարգացման բոլոր նպատակները, այսինքն՝ կարգավորման եւ (կամ) աջակցության կիրառվող միջոցների ամբողջությունը, այնպես էլ ագրոպարենային շուկայի եւ ագրոարդյունաբերական համալիրի զարգացման առանձին նպատակներին հասնելուն ուղղված միջոցներով (ընդ որում, մեկ միջոցը կարող է ապահովել միաժամանակ մի քանի նպատակների իրագործումը)։

Օրինակ. «Պարենային անկախության ապահովում» նպատակը սահմանում են ոչ միայն առանձին պետությունները, այլեւ միջազգային կազմակերպությունները, որոնք զբաղվում են աշխարհում սննդի բարելավման եւ սովի ու աղքատության վերացման խնդիրներով։ Սակայն կա տարբերություն ինչպես հենց նպատակի էությունը հասկանալու մեջ, այնպես էլ այն բանի, թե ինչ միջոցներով է հնարավոր հասնել տվյալ նպատակին։ Այսպիսով, պետությունը սահմանում է նշված նպատակին հասնելը որպես ներքին պահանջարկի բավարարում ազգային արտադրողների աջակցության միջոցների իրագործման հաշվին՝ այդպիսով ըստ էության պահպանելով ազգային անկախությունը։ Միեւնույն ժամանակ անկախությունն ամբողջությամբ հանվում է «անվտանգություն» հասկացությունից, քանի որ Միավորված ազգերի կազմակերպության պարենի եւ գյուղատնտեսության կազմակերպությամբ (ՖԱՕ) կոնցեպտուալ կերպով ամրագրվել է, որ պարենային անվտանգությունը բնակչության համար անվտանգ պարենի հասանելիության (ֆիզիկական եւ տնտեսական) ապահովումն է, այլ ոչ թե ինքնաապահովումը։ ՖԱՕ-ի սահմանմամբ ցանկացած պետությունում ազգային արտադրությունը պետք է զարգացած լինի այն մակարդակով, որի դեպքում, հաշվի առնելով համեմատական առավելությունները եւ աշխատանքի միջազգային բաժանումը, կարիքների ամբողջական բավարարումն ապահովվում է մեծամասամբ ներմուծման հաշվին։

13. Ագրոպարենային շուկայի պետական կարգավորման եւ ագրոարդյունաբերական համալիրի աջակցության այն միջոցների ամբողջության վերլուծությունը, որոնք կիրառվում են փոխլրացնող նպատակներին հասնելու համար, կատարվում է անդամ պետությունների համատեղ այն ծրագրերի իրագործման նկատմամբ, որոնցում դրանք ամրագրված են։

14. Ագրոպարենային շուկայի պետական կարգավորման եւ ագրոարդյունաբերական համալիրի աջակցության այն միջոցների ամբողջության վերլուծությունը, որոնք կիրառվում են անհատական (յուրահատուկ) նպատակներին հասնելու համար, կատարվում է առանձին անդամ պետությունում որոշակի ժամանակահատվածում ընդունված համապատասխան որոշումների նկատմամբ։

2. Պետական կարգավորման արդյունավետության գնահատում անցկացնելու երկրորդ փուլը

15. Նպատակները որպես նույնանման (տիպային) նպատակներ դիտելը հիմնավորված է ագրոպարենային շուկայի եւ ագրոարդյունաբերական համալիրի զարգացման առանցքային ուղղությունների առումով դրանց համապարփակ բնույթով՝

ագրոպարենային շուկայի ապահովման հետ կապված ռազմավարական խնդիրների լուծում.

ագրոարդյունաբերական համալիրի արտադրական բազայի զարգացում.

ֆինանսական եւ նյութական ռեսուրսների ռացիոնալ օգտագործում.

ագրոարդյունաբերական համալիրի ձեռնարկությունների կայուն առեւտրային գործունեության պայմանների եւ ֆինանսական կայունության ստեղծում։

Այսպիսով, տիպային նպատակների իրագործման արդյունքները ցույց են տալիս ագրոպարենային շուկայի եւ ագրոարդյունաբերական համալիրի զարգացման ընդհանուր ֆինանասատնտեսական, նյութատեխնիկական եւ ռազմավարական հանրագումարը պետական կարգավորման եւ աջակցության միջոցների կիրառման արդյունքում։

16. Անդամ պետություններում ագրոպարենային շուկայի պետական կարգավորման եւ ագրոարդյունաբերական համալիրի աջակցության միջոցների արդյունավետության գնահատում անցկացնելու համար նմանատիպ նպատակների ձեւավորված խմբից միջնաժամկետում առանձնացվում են հետեւյալ ընդհանուր (տիպային) նպատակները՝

1) պարենային անկախության ապահովում,

2) ֆինանսական կայունության բարձրացում,

3) գյուղական տարածքների կայուն զարգացում,

4) ռեսուրսների վերարտադրություն եւ օգտագործման արդյունավետության բարձրացում,

5) գյուղատնտեսական արտադրանքի իրացման ապահովում, դրա ապրանքայնության բարձրացում,

6) ագրոպարենային շուկայի ենթակառուցվածքի զարգացման աջակցություն։

17. Տիպային նպատակները կարող են ճշգրտվել նմանատիպ նպատակների վերլուծության եւ խմբերի ձեւավորման առաջին փուլի արդյունքում։ Տիպային նպատակների փոփոխությունն արտացոլում է շուկաներում գլոբալ տեղաշարժերը եւ ագրոարդյունաբերական համալիրի պետական կարգավորման եւ (կամ) աջակցության համապատասխան միջոցների կիրառման առումով անդամ պետությունների պատասխան որոշումները, որոնք արտացոլվում են պետական ծրագրերում, նախագծերում եւ (կամ) անդամ պետությունների պետական մարմինների կողմից ընդունվող կարգավորող որոշումների ամբողջության մեջ։

18. Ագրոարդյունաբերական համալիրի աջակցության նպատակին հասնելը սահմանվում է հետեւյալ չափորոշիչներին համապատասխան՝

արդյունավորությունը՝ որքանով են նպատակներն իրագործվել եւ խնդիրները կատարվել, որ հիմնական գործոններն են ազդում նպատակին հասնելու կամ չհասնելու վրա.

օպտիմալությունը՝ որքան օպտիմալ են օգտագործվել ռեսուրսներն արդյունքների հասնելու համար, արդյոք արդյունքներին ժամանակին են հասել.

ազդեցությունը՝ գնահատվում են դրական եւ բացասական փոփոխությունները (վերլուծվում են միջոցների իրագործման արդյունքները, հնարավոր պատճառները, որոնք ազդել են այդ արդյունքների վրա).

կայունությունը՝ ֆինանսավորումն իրագործելն ավարտելուց կամ դադարեցնելուց հետո դրական արդյունքի տեւողությունը, հիմնական գործոնները, որոնք ազդում են միջոցի կայունության վրա.

ծախսատարություն՝ արդյունքների հարաբերակցությունը ծախքերի նկատմամբ։

Յուրաքանչյուր չափորոշիչ կարող է բնութագրվել 1-ից 3 վիճակագրական ցուցանիշով, որոնք չափվում են շարժի մեջ։

3. Պետական կարգավորման արդյունավետության գնահատում անցկացնելու երրորդ փուլը

19. Կատարվում են գնահատման օբյեկտի վիճակի չափորոշիչների եւ ցուցանիշների համադրում, տվյալների հաշվարկում եւ մշակում՝ ագրոպարենային շուկայի պետական կարգավորման եւ ագրոարդյունաբերական համալիրի աջակցության միջոցների արդյունավետության վերլուծության համար։

Սույն մեթոդաբանության մեջ օգտագործվում են 7 տեսակի ցուցանիշներ, որոնք գումարային ձեւով ներառում են 31 ցուցանիշ գնահատման համար։ Նշված ցուցանիշները պետական կարգավորման յուրաքանչյուր նպատակի համար բաշխվում են արդյունավորության, օպտիմալության, ազդեցության, կայունության եւ ծախսատարության չափորոշիչներին համապատասխան (1-ին եւ 2-րդ աղյուսակներ)։

Աղյուսակ 1

Ագրոարդյունաբերական համալիրի պետական կարգավորման միջոցների արդյունավետության գնահատման համար ցուցանիշների ցանկը

|  |  |
| --- | --- |
| Ցուցանիշների տեսակները | Ցուցանիշի անվանումը |
| 1 Ֆինանսական վիճակի ցուցանիշները | ակտիվների ծավալի փոփոխություն.ընթացիկ իրացվելիության գործակից.ակտիվների նկատմամբ պարտքերի հարաբերակցություն.վաճառված ապրանքների, արտադրանքի, աշխատանքների, ծառայությունների շահութաբերություն (վնասաբերություն).ակտիվների շահութաբերություն |
| 2. Արտադրության ցուցանիշները | ներմուծման հումքի մասով ծախսերի մասնաբաժին.արտադրության ցուցիչ |
| 3. Ներդրումների ցուցանիշները | շահույթի մեջ ԳՀՓԿԱ-ի վրա կատարված ծախսերի մասնաբաժին  |
| 4. Աշխատանքի ցուցանիշները | գյուղատնտեսության ոլորտում զբաղված անձանց միջին տարեկան թվաքանակ.միջին տարեկան իրական աշխատավարձ՝ 1 աշխատողի համար հաշվեգրված |
| 5. Գնի ցուցանիշները | սպառողական գների նկատմամբ արտադրողների գների հարաբերակցության շարժ.գյուղատնտեսական կազմակերպությունների համար արդյունաբերական ապրանքների գների ցուցիչ.արտադրողների գների ցուցիչ |
| 6. Արտաքին առեւտրի ցուցանիշները | ներմուծման տուրքեր.արտահանման տուրքեր.արտահանման ֆիզիկական ծավալների շարժ.ներմուծման ֆիզիկական ծավալի ցուցիչ.լրացուցիչ ոչ սակագնային միջոցների քանակ |
| 7. Լրացուցիչ ցուցանիշներ | կորուստների շարժ.ռեսուրսներում ներմուծման մասնաբաժին.պաշարների ծավալների փոփոխություն.սպառման նկատմամբ աջակցության ծավալների հարաբերակցության ցուցիչ.ցանքատարածությունների եւ անասունների գլխաքանակի ցուցիչ.արտադրական սպառման ցուցիչ.արտադրության նկատմամբ աջակցության հարաբերակցություն.պահեստարանների տարածքներ.հիմնական սննդամթերքների սպառում.գյուղատնտեսական կազմակերպություններում քիմիական հողաբարելավման աշխատանքների անցկացում.ապրանքայնություն.պարենային անկախության մակարդակ |

Լրացուցիչ ցուցանիշներն առանձնացվել են որպես առանձին տեսակ՝ հաշվի առնելով այն, որ որոշ գործակիցներ կարող են միաժամանակ դասվել ցուցանիշների մի քանի տեսակների (օրինակ՝ ռեսուրսներում ներմուծման մասնաբաժինը կարող է միաժամանակ դասվել եւ՛ արտադրության ցուցանիշներին, եւ՛ արտաքին առեւտրի ցուցանիշներին)։

Աղյուսակ 2

Վիճակագրական ցուցանիշների եւ նպատակների (չափորոշիչների) հարաբերակցությունը

|  |  |
| --- | --- |
| Նպատակ | Չափորոշիչներ |
| արդյունավորություն | օպտիմալություն | ազդեցություն | կայունություն | ծախսատարություն |
| 1 | 2 | 3 | 4 | 5 | 6 |
| 1. Պարենային անկախության ապահովում | հիմնական սննդամթերքների սպառում. պարենային անկախության մակարդակ | վաճառված ապրանքների, արտադրանքի, աշխատանքների, ծառայությունների շահութաբերություն (վնասաբերություն) (տարբերություն). ներմուծված հումքի մասով ծախսերի մասնաբաժին (տարբերություն) | արտադրության ցուցիչ. արտադրողների գների ցուցիչ ներմուծման ֆիզիկական ծավալի ցուցիչ | ակտիվների նկատմամբ պարտքերի հարաբերակցություն.ներմուծված հումքի մասով ծախսերի մասնաբաժին (տարբերություն) | արտադրության նկատմամբ աջակցության հարաբերակցություն |
| 2. Ֆինանսական կայունության բարձրացում | վաճառված ապրանքների, արտադրանքի, աշխատանքների, ծառայությունների շահութաբերություն (վնասաբերություն) (տարբերություն). ակտիվների նկատմամբ պարտքերի հարաբերակցություն | ընթացիկ իրացվելիության գործակից | արտադրողների գների ցուցիչ գյուղատնտեսական կազմակերպությունների համար արդյունաբերական ապրանքների գների ցուցիչներ | ակտիվների շահութաբերություն (տարբերություն). շահույթի մեջ ԳՀՓԿԱ-ի վրա կատարված ծախսերի մասնաբաժին | արտադրության նկատմամբ աջակցության հարաբերակցություն |
| 3. Գյուղական տարածքների կայուն զարգացում | Գյուղատնտեսության ոլորտում զբաղված անձանց միջին տարեկան թվաքանակ. ցանքատարածությունների եւ անասունների գլխաքանակի ցուցիչ | արտադրության ցուցիչ | միջին տարեկան իրական աշխատավարձ՝ 1 աշխատողի համար հաշվեգրված. արտադրողների գների ցուցիչ․ գյուղատնտեսական կազմակերպությունների համար արդյունաբերական ապրանքների գների ցուցիչներ | ակտիվների ծավալի փոփոխություն | արտադրության նկատմամբ աջակցության հարաբերակցություն |
| 4. Ռեսուրսների վերարտադրություն եւ օգտագործման արդյունավետության բարձրացում | արտահանման ֆիզիկական ծավալների շարժ. ցանքատարածությունների եւ անասունների գլխաքանակի ցուցիչ | ակտիվների շահութաբերություն (տարբերություն) | միջին տարեկան իրական աշխատավարձ՝ 1 աշխատողի համար հաշվեգրված. գյուղատնտեսական կազմակերպությունների համար արդյունաբերական ապրանքների գների ցուցիչներ | արտադրության ցուցիչ.արտադրական սպառման ցուցիչ | ակտիվների նկատմամբ պարտքերի հարաբերակցություն |
| 5 Գյուղատնտեսական արտադրանքի իրացման ապահովում, դրա ապրանքայնության բարձրացում | արտահանման ֆիզիկական ծավալների շարժ. ռեսուրսներում ներմուծման մասնաբաժին (տարբերություն).ապրանքայնություն (տարբերություն) | պաշարների ծավալների փոփոխություն | ներմուծման տուրքեր (տարբերություն). արտահանման տուրքեր (տարբերություն). լրացուցիչ ոչ սակագնային միջոցների քանակ. արտադրողների գների ցուցիչ | վաճառված ապրանքների, արտադրանքի, աշխատանքների, ծառայությունների շահութաբերություն (վնասաբերություն) (տարբերություն) | սպառողական գների նկատմամբ արտադրողների գների հարաբերակցության շարժ |
| 6. Ագրոպարենային շուկայի ենթակառուցվածքի զարգացման աջակցություն | գյուղատնտեսական կազմակերպություններում քիմիական հողաբարելավման աշխատանքների անցկացում. պահեստարանների տարածքներ (տվյալ ցուցանիշի համար բաց հասանելիությամբ վիճակագրական տվյալները բացակայում են) | կորուստների շարժ | շահույթի մեջ ԳՀՓԿԱ-ի վրա կատարված ծախսերի մասնաբաժին | վաճառված ապրանքների, արտադրանքի, աշխատանքների, ծառայությունների շահութաբերություն (վնասաբերություն) (տարբերություն) | սպառման նկատմամբ աջակցության ծավալների հարաբերակցության ցուցիչ |

IV. Ագրոպարենային շուկայի պետական կարգավորման եւ ագրոարդյունաբերական համալիրի աջակցության միջոցների արդյունավետության վերլուծության մեթոդիկան

20. Ագրոպարենային շուկայի պետական կարգավորման եւ ագրոարդյունաբերական համալիրի աջակցության միջոցների արդյունավետության վերլուծության նպատակներով հաշվարկների անցկացման եւ տվյալների մշակման համար որպես վիճակագրական տվյալներ օգտագործվում են անդամ պետությունների ամենամյա վիճակագրական ծրագրերի տվյալները։

Անհրաժեշտության դեպքում կարող են օգտագործվել միջազգային կազմակերպությունների վիճակագրական տվյալները։

21. Յուրաքանչյուր ցուցանիշ հաշվարկվում է շարժի մեջ (այսինքն՝ նախորդ տարվա նկատմամբ) (տոկոսներով) հետեւյալ բանաձեւով՝

որտեղ՝

Хd՝ ցուցանիշի արժեքը շարժի մեջ (ցուցիչ).

Xt`t թվականին ցուցանիշի արժեքը.

Xt-1` t-1 թվականին ցուցանիշի արժեքը։

Վիճակագրական ցուցանիշների վերլուծությունը շարժի մեջ պայմանավորված է նրանով, որ դրանք թույլ են տալիս հետեւել փոփոխություններին, որոնց հանգեցրել են կարգավորման պետական միջոցները։ Շարժի ցուցիչների կիրառման շնորհիվ հնարավոր է դրանց ագրեգացման մակարդակի բարձրացում (ոչ միայն մեկ նպատակի հասնելու համար, այլեւ ընդհանուր առմամբ գյուղատնտեսության, ագրոպարենային շուկայի եւ (կամ) ագրոարդյունաբերական համալիրի համար)։

22. Կախված շարժից (փոփոխությունների բարելավում, վատթարացում կամ բացակայություն)՝ յուրաքանչյուր վիճակագրական ցուցանիշի դրվում է «շարժի գնահատման» 1 բալ։ Բալեր դնելը պայմանավորված է հաշվարկների միասնականացման եւ տարբեր ցուցանիշների մեկնաբանման անհրաժեշտությամբ։

«Շարժի գնահատման» բալը կարող է ընդունել 3 արժեք՝ «- 1» (ցուցանիշի շարժի վատթարացման դեպքում), «0» (ցուցանիշի շարժի մեջ փոփոխությունների բացակայության դեպքում), «1» (ցուցանիշի շարժի բարելավման դեպքում)։

Արդյունքում յուրաքանչյուր նպատակի համար գումարվում են յուրաքանչյուր չափորոշիչի համար ստացված բալերը։

Այնուհետեւ հաշվարկվում է նպատակի գնահատման ցուցիչը (որը նույնպես վերլուծվում է շարժի մեջ)՝ «շարժի գնահատման» բալերի ստացված գումարը բաժանվում է այդ նպատակի համար բալերի հնարավոր առավելագույն գումարին, հետեւյալ բանաձեւերով՝

որտեղ՝

I(i)t՝ t թվականին (i) նպատակի գնահատման ցուցիչը.

՝ t թվականին i նպատակի k չափորոշիչի շրջանակներում n-րդ ցուցանիշի բալի արժեքը («շարժի գնահատման» բալ).

∆I (i)t՝ նպատակի գնահատման ցուցիչի շարժ.

а՝ ժամանակային հարաչափ նպատակի գնահատման ցուցիչի շարժի հաշվարկման համար (նախորդ ժամանակահատված (t-a = t-1), բազային ժամանակահատված («t-а»-ի փոխարեն «2006»), ժամանակահատվածի համար միջին արժեք (տվյալ դեպքում «t-а» ցուցիչով նպատակի գնահատման ցուցիչը կսահմանվի որպես բոլոր t ժամանակահատվածների համար նպատակի գնահատման ցուցիչների գումար՝ բաժանված ժամանակահատվածների քանակին))։

Օրինակ. «Պարենային անկախության ապահովում» նպատակի շրջանակներում գումարային ձեւով ներկայացված է 10 ցուցանիշ (բոլոր չափորոշիչներով ցուցանիշների գումարը)։ Այսպիսով, հնարավոր առավելագույն արժեքը, որը հնարավոր է ստանալ տվյալ նպատակի համար, կազմում է 10 բալ։ Ընդ որում, եթե հաշվարկներն ունեն, օրինակ, 5 բալ արժեքը՝ «պարենային անկախության ապահովում» նպատակի համար, ապա տվյալ նպատակի գնահատման ցուցիչը կկազմի 0,5 կամ 50 %։ Տվյալ արժեքը վկայում է այն մասին, որ նպատակն իրագործվել է 50 %-ով։ Սակայն միայն թվային արժեքը (այսինքն՝ ընթացիկ տարվա համար արժեքը) թույլ չի տալիս ակնառու կերպով գնահատել պետական կարգավորման միջոցների արդյունավետությունը։ Այսպես, օրինակ՝ նախորդ տարի գնահատումը կարող էր կազմել 25 %, ինչը վկայում է այն մասին, որ ընթացիկ տարում միջոցների արդյունավետությունն աճել է։ Այսպիսով, գնահատման տվյալներն ուսումնասիրվում են շարժի մեջ։

23. Նպատակի գնահատման ցուցիչի շարժի վերլուծությունը բնութագրում է առաջադրված նպատակներին հասնելու աստիճանը պետական միջոցների իրագործման միջոցով, քանի որ նպատակի գնահատման ցուցիչը համարվում է կարգավորման պետական միջոցների արդյունավետության գնահատման գործիք եւ վկայում է պետական կարգավորման միջոցների կիրառման հետ կապված ոլորտում ցուցանիշների դրական շարժի մասնաբաժնի մասին։

Նպատակի գնահատման ցուցիչի շարժի վերլուծությունը կարող է կատարվել ինչպես առանձին ժամանակահատվածների համար (օրինակ՝ նախորդ ժամանակահատվածի նկատմամբ), այնպես էլ մի քանի ժամանակահատվածների համար (օրինակ՝ հաշվի առնելով նախորդ ժամանակահատվածի, բազային ժամանակահատվածի եւ ժամանակահատվածի համար միջին արժեքի նկատմամբ շարժը)։

24. Սույն մեթոդաբանությունը թույլ է տալիս սահմանել, թե որ չափորոշիչն է (ցուցանիշը, նպատակը) հանգեցրել պետական կարգավորման միջոցների արդյունավետության գնահատման փոփոխության, ինչն իր հերթին հնարավոր է դարձնում պետական կարգավորման միջոցների արդյունավետության բարձրացման վերաբերյալ առաջարկությունների մշակումը։